L 217/28 Jurnalul Oficial al Uniunii Europene 13.8.2013 REGULAMENTUL DE PUNERE ÎN APLICARE (UE) NR. 773|2013 AL COMISIEI din 12 august 2013 de instituire a unei derogări de la Regulamentul (CE) nr. 1967/2006 al Consiliului cu privire la distanța minimă față de coastă și adâncimea minimă a mării pentru năvoadele de navă utilizate pentru pescuitul guvidului alb (Aphia minuta) în anumite ape teritoriale ale Spaniei (Murcia) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1967/2006 al Consiliului din 21 decembrie 2006 privind măsurile de gestionare pentru exploatarea durabilă a resurselor halieutice în Marea Meditera- nă (!), în special articolul 13 alineatul (5), întrucât: (1) Articolul 13 alineatul (1) din Regulamentul (CE) nr. 1967/2006 interzice utilizarea uneltelor remorcate în raza a 3 mile marine de la coastă sau în cadrul izobatei de 50 m, în cazul în care această adâncime este atinsă la o distanță mai mică de coastă. La cererea unui stat membru, Comisia poate să acorde o derogare de la interdicția prevăzută la articolul 13 alineatul (1) din Regulamentul (CE) nr. 1967/2006, cu condiția să fie îndeplinite anumite condiții prevăzute la articolul 13 alineatele (5) și (9). La 17 aprilie 2012, Comisia a primit din partea Spaniei o cerere de derogare de la articolul 13 alineatul (1) din regulamentul menţionat anterior, pentru utilizarea năvoadelor de navă la pescuitul guvidului alb (Aphia minuta), în apele sale teritoriale din Comunitatea autonomă a regiunii Murcia. Cererea se referă la navele înregistrate la recensământul oficial al flotei operaționale gestionat de Direcţia generală pentru creşterea animalelor şi pescuit din Comunitatea autonomă a regiunii Murcia, care practică pescuitul de mai mult de cinci ani şi care își vor desfăşura activitatea conform unui plan de gestionare care reglementează pescuitul guvidului alb (Aphia minuta) cu năvoadele de navă. Planul de gestionare garantează că nu vor exista creşteri viitoare ale efortului de pescuit, prevăzând că, ori de câte ori una dintre cele 29 de nave autorizate își încetează activitatea, numai o navă cu o capacitate egală sau mai mică în termeni de putere şi lungime va putea să o înlocuiască la recensământ. Comitetul ştiințific, tehnic și economic pentru pescuit (CSTEP) a evaluat derogarea solicitată de Spania și proiectul aferent de plan de gestionare în cadrul sesiunii plenare care a avut loc în perioada 5- 9 noiembrie 2012. Spania a adoptat planul de gestionare prin aprobarea Ordinului din 27 martie 2013 al Ministerului regional al agriculturii și apei care reglementează pescuitul () JO L 409, 30.12.2005, p. 11. (10) (11) (12) (13) (14) (15) guvidului alb (Aphia minuta) în apele interne ale regiunii Murcia ()), în conformitate cu articolul 19 alineatul (2) din Regulamentul (CE) nr. 1967/2006. Derogarea solicitată de Spania este în conformitate cu condițiile prevăzute la articolul 13 alineatele (5) și (9) din Regulamentul (CE) nr. 1967/2006. În mod concret, având în vedere atât dimensiunea redusă a platformei continentale, cât şi distribuția spațială a speciei vizate, care se limitează exclusiv la anumite zone de pe coastă unde adâncimile sunt mai mici de 50 m, zonele de pescuit sunt limitate. În plus, pescuitul nu poate fi efectuat cu alte unelte, nu are un impact semnificativ asupra habitatelor protejate şi este foarte selectiv, deoarece năvoadele sunt remorcate în coloana de apă şi nu intră în contact cu fundul mării. De altfel, colectarea de material de pe fundul mării ar putea duce la o deteriorare a speciilor țintă și ar face aproape imposibilă selecţia speciilor pescuite din cauza dimen- siunilor lor foarte mici. Derogarea solicitată de Spania afectează un număr redus de nave, întrucât numai 29 de nave sunt implicate. Activitățile de pescuit în cauză îndeplinesc condițiile prevăzute la al doilea paragraf de la articolul 4 alineatul (1) din Regulamentul (CE) nr. 1967/2006 privind habitatele protejate care, prin derogare, permite pescuitul desfășurat deasupra acestor habitate, dacă acesta se face în anumite condiții, fără a atinge patul de iarbă de mare. Cerințele de la articolul 8 alineatul (1) litera (h) din Regu- lamentul (CE) nr. 1967/2006 nu se aplică, deoarece se referă la traulere. Având în vedere că activitățile de pescuit în cauză sunt foarte selective, au un impact neglijabil asupra mediului şi nu sunt afectate de dispozițiile articolului 4 alineatul (5) din Regulamentul (CE) nr. 1967/2006, ele sunt eligibile pentru derogare de la dimensiunea minimă a ochiurilor de plasă la care se face referire la articolul 9 alineatul (7) din Regulamentul (CE) nr. 1967/2006. Astfel, normele privind dimensiunile minime ale ochiurilor de plasă prevăzute la articolul 9 alineatul (3) nu se aplică. Planul de gestionare al Spaniei conține măsuri pentru monitorizarea activităților de pescuit, respectând astfel condițiile prevăzute la articolul 13 alineatul (9) din Regu- lamentul (CE) nr. 1967/2006 și la articolul 14 din Regu- lamentul (CE) nr. 1224/2009 al Consiliului (3). (?) „Orden de 27 de marzo de 2013 de la Consejeria de Agricultura y Agua, por la que se regula la pesqueria del chanquete (Aphia minuta) en aguas interiores de la Regiân de Murcia”, Jurnalul Oficial al regiunii Murcia numărul 78, 6.4.2013, p. 13950. () JO L 343, 22.12.2009, p. 1.